ནམ་ཞིག་གཡུལ་འགྱེད་པར་བརྩམས་པའི་ཚེ།སྲིད་སྒྲུབ་ཀྱིས་རང་ཉིད་ཀྱི་དགྲ་ཟླ་ནི་རང་གི་སྤུན་མཆེད་དག་ཡིན་པས་ནང་དམེ་བྱེད་མ་འདོད་པར་ཡིད་ཁོང་དུ་ཆུད་དེ་གཡུལ་འགྱེད་པ་ལས་ལྡོག་པར་བསམ་པའི་ཚེ།ནག་པོས་ལེགས་ལྡན་ནག་པོའི་གླུ་ཞེས་པ་ལས་ཁོ་ལ་འཐབ་མོ་བ་ཞིག་གི་ཚུལ་གྱིས་འཐབ་དགོས་ཚུལ་དང་སྲིད་སྒྲུབ་ལ་རྣལ་འབྱོར་དང་ལས་ཀྱི་འབྲས་བུར་ཆགས་པ་དང་བྲལ་དགོས་ཚུལ་གྱི་ཐབས་སྣ་ཚོགས་པས་སེམས་ཀྱི་གཟེངས་བསྟད།སྒྱུ་མ་མཁན་བཞིན་དུ་མགོ་བོ་རྨོངས་པར་བྱས་ཤིང་དེའི་དཔུང་གི་ཁ་ལོ་བ་ཁྱབ་འཇུག་ཉིད་ཀྱིས་བྱས་པས།སྲིད་སྒྲུབ་གཡུལ་འགྱེད་པར་སེམས་ཐག་བཅད་ཅིང་།གཡུལ་ངོར་བརྟན་པའང་འཇིགས་སྡེ་དང་དྲོ་ཎ་གཉིས་ཀ་ཁོའི་ཁ་གཏད་ཡིན་བཞིན་དུའང་གན་དུ་བཅར་ཏེ་དེ་དག་གི་གནང་བ་ཞུས་ཏེ།དེ་ལྟར་ཉིན་ཞག་བཅོ་བརྒྱད་ལ་སྒྲ་ངན་ཞིང་ཞེས་བྱ་བ་དེང་རྒྱལ་ས་ལྡི་ལིའི་ནུབ་བྱང་གི་ཕྱོགས་སུ་ཡོད་པ་དེར་གཡུལ་ལས་བྱས་ཏེ་སྐྱ་སེང་བུ་ལྔ་ཡོངས་སུ་རྒྱལ་ལོ།།